पाएं अपने शहर की ताज़ा ख़बरें और फ्री ई-पेपरडाउनलोड करें
पटना/गांधीनगर। महाराजगंज के मेन्डेट के बाद भाजपा को बिहार के मुख्यमंत्री नीतीश कुमार को उनका कद बताने का मौका मिल गया है। नतीजे के अगले दिन गुरुवार को पार्टी के राष्ट्रीय महासचिव राजीव प्रताप रूडी ने पटना स्थित प्रदेश कार्यालय में प्रेस कांफ्रेंस कर कहा कि अब नरेंद्र मोदी से परहेज की गुंजाइश नहीं बची।
उन्होंने कहा कि देश के पैमाने पर नरेंद्र मोदी की जरूरत जितनी भाजपा को है, उतनी जदयू को बिहार में है। रूडी ने जदयू कार्यकर्ताओं से इस बाबत असलियत जानने की चुनौती भी दे डाली। नरेंद्र मोदी की मुखालफत करने वाले नीतीश कुमार को आइना दिखाते हुए भाजपा महासचिव ने कहा कि नरेंद्र मोदी के बगैर प्रचार किए भाजपा ने गुजरात उपचुनाव में लोकसभा की दो और विधानसभा की चार सीटें कांग्रेस से छीनी। जबकि महाराजगंज की जनता लगातार नीतीश कुमार की मांग कर रही थी। उन्होंने कहा कि महाराजगंज का संदेश एनडीए नेतृत्व को समझना होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn